title: Directiva 97/30/CE a Comisiei din 11 iunie 1997 de adaptare la progresul tehnic a Directivei 76/758/CEE a Consiliului privind lămpile de gabarit, lămpile de poziție față, lămpile de poziție spate și lămpile de stop ale autovehiculelor și ale remorcilor acestoraText cu relevanță pentru SEE.

text:
               13/Volumul 21

               RO

               Jurnalul Ofícial al Uniunii Europene

               100

         31997L0030

               L 171/25

               JURNALUL OFÍCIAL AL UNIUNII EUROPENE

      DIRECTIVA 97/30/CE A COMISIEI

   din 11 iunie 1997
   de adaptare la progresul tehnic a Directivei 76/758/CEE a Consiliului privind lămpile de gabarit, lămpile de poziție față, lămpile de poziție spate și lămpile de stop ale autovehiculelor și ale remorcilor acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind omologarea de tip a autovehiculelor și a remorcilor acestora (1), astfel cum este modificată ultima dată prin Directiva 96/79/CE a Parlamentului European și a Consiliului (2) în special articolul 13 alineatul (2) al celei dintâi,
   având în vedere Directiva 76/758/CEE a Consiliului din 27 iulie 1976 privind apropierea legislațiilor statelor membre referitoare la lămpile de gabarit, lămpile de poziție față, lămpile de poziție spate și lămpile de stop ale autovehiculelor și ale remorcilor acestora (3), astfel cum este modificată ultima dată prin Actul de aderare a Austriei, a Finlandei și a Suediei în special articolul 10 al celei dintâi,
   întrucât Directiva 76/758/CEE este una din directivele speciale care fac parte din procedura de omologare CE de tip instituită prin Directiva 70/156/CEE; întrucât, prin urmare, dispozițiile stabilite în Directiva 70/156/CEE privind sistemele, componentele și unitățile tehnice separate ale vehiculelor se aplică prezentei directive;
   întrucât îndeosebi articolul 3 alineatul (4) și articolul 4 alineatul (3) din Directiva 70/156/CEE prevăd ca fiecare directivă specială să cuprindă în anexă o fișă de informații, precum și un certificat de omologare de tip întocmit în conformitate cu anexa VI la directiva respectivă, în scopul informatizării omologării de tip; întrucât certificatul sau certificatele de omologare de tip prevăzute de Directiva 76/758/CEE trebuie să fie modificate în consecință;
   întrucât procedurile în cauză trebuie să fie simplificate pentru a menține echivalența stabilită prin articolul 9 alineatul (2) din Directiva 70/156/CEE între anumite directive speciale și regulamentele corespunzătoare ale Comisiei Economice pentru Europa a Organizației Națiunilor Unite, atunci când sunt modificate regulamentele respective; întrucât, într-o primă etapă, cerințele tehnice ale Directivei 76/758/CEE trebuie să fie înlocuite cu cele ale Regulamentelor nr. 7, 87 și 91, printr-un sistem de referințe încrucișate;
   întrucât este necesar ca domeniul de aplicare al Directivei 76/758/CEE să fie extins pentru a include lămpile pentru circulație diurnă, a treia lampă de stop și lămpile de poziție laterale;
   întrucât se face trimitere la Directiva 76/756/CEE a Consiliului (4), astfel cum a fost modificată ultima dată prin Directiva 97/28/CE a Comisiei (5), și la Directiva 76/761/CEE a Consiliului (6), astfel cum a fost modificată ultima dată prin Actul de aderare a Austriei, a Finlandei și a Suediei;
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic înființat prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 76/758/CEE se modifică după cum urmează:

               1.

               Titlul se înlocuiește cu următorul titlu:
               „de apropiere a legislațiilor statelor membre referitoare la lămpile de gabarit, lămpile de poziție față, lămpile de poziție spate, lămpile de stop, lămpile pentru circulație diurnă și lămpile de poziție laterale ale autovehiculelor și ale remorcilor acestora.”

               2.

               Articolul 1 alineatul (1) se înlocuiește cu următorul text:
               „(1)   Statele membre acordă omologarea CE de tip pentru componente pentru orice tip de lămpi de gabarit, lămpi de poziție față, lămpi de poziție, lămpi de stop, lămpi pentru circulație diurnă și lămpi de poziție laterale care îndeplinesc cerințele de construcție și de încercare stabilite în anexele corespunzătoare.”

               3.

               Articolele 2, 3 și 4 se înlocuiesc cu următorul text:
               „Articolul 2
               Pentru fiecare tip de lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală pe care o omologhează în temeiul articolului 1, statele membre eliberează producătorului o marcă de omologare CE de tip pentru componente în conformitate cu modelele prezentate în apendicele 3 la anexa 1.
               Statele membre iau toate măsurile necesare pentru a preveni utilizarea de mărci care pot crea confuzie între, pe de o parte, lămpile de gabarit, lămpile de poziție față, lămpile de poziție, lămpile de stop, lămpile pentru circulație diurnă și lămpile de poziție laterale, care au fost omologate în temeiul articolului 1 și, pe de altă parte, alte dispozitive.
               Articolul 3
               (1)   Niciun stat membru nu poate să interzică introducerea pe piață a lămpilor de gabarit, a lămpilor de poziție față, a lămpilor de poziție spate, a lămpilor de stop, a lămpilor pentru circulație diurnă și a lămpilor de poziție laterale din motive legate de construcția sau de modul de funcționare al acestora, dacă acestea poartă marca de omologare CE de tip pentru componente.
               (2)   Cu toate acestea, un stat membru poate interzice introducerea pe piață a lămpilor de gabarit, a lămpilor de poziție față, a lămpilor de poziție spate, a lămpilor de stop, a lămpilor pentru circulație diurnă și a lămpilor de poziție laterale, care poartă marca de omologare CE de tip pentru componente, dacă acestea prezintă neconformități sistematice cu tipul omologat.
               Statul respectiv informează de îndată celelalte state membre și Comisia cu privire la măsurile adoptate, precizând motivele deciziei sale.
               Articolul 4
               Autoritățile competente ale statelor membre se informează reciproc, prin procedura specificată la articolul 4 alineatul (6) din Directiva 70/156/CEE, cu privire la fiecare omologare acordată, refuzată sau retrasă în temeiul prezentei directive.”

               4.

               Articolul 5 alineatul (1) se înlocuiește cu următorul text:
               „(1)   În cazul în care statul membru care a acordat omologarea CE de tip pentru componente constată că un număr de lămpi de gabarit, lămpi de poziție față, lămpi de poziție spate, lămpi de stop, lămpi pentru circulație diurnă și lămpi de poziție laterale, care poartă toate aceeași marcă de omologare CE de tip pentru componente, nu sunt conforme cu tipul pe care l-a omologat, acesta ia măsurile necesare pentru a asigura conformitatea producției cu tipul omologat. Autoritățile competente ale statului membru respectiv informează autoritățile celorlalte state membre cu privire la măsurile luate, care, în cazul unei neconformități sistematice, pot proceda la retragerea omologării CE de tip pentru componente. Autoritățile menționate iau măsuri identice în cazul în care sunt informate de către autoritățile competente ale unui alt stat membru cu privire la o astfel de neconformitate.”

               5.

               Articolele 6-9 se înlocuiesc cu următorul text:
               „Articolul 6
               Orice decizie luată în temeiul dispozițiilor adoptate pentru punerea în aplicare a prezentei directive de refuzare sau de retragere a omologării CE de tip pentru lămpile de gabarit, lămpile de poziție față, lămpile de poziție spate, lămpile de stop, lămpile pentru circulație diurnă și lămpile de poziție laterale sau de interzicere a introducerii pe piață sau a utilizării acestora trebuie să precizeze în detaliu motivele care au stat la baza luării lor. Deciziile respective sunt notificate părții în cauză, care este informată, în același timp, cu privire la căile de atac disponibile în temeiul legislației în vigoare în statele membre și la termenele prevăzute pentru exercitarea căilor de atac respective.
               Articolul 7
               Niciun stat membru nu poate să refuze acordarea omologării CE sau a omologării naționale unui tip de vehicul din motive legate de lămpile de gabarit, lămpile de poziție față, lămpile de poziție spate, lămpile de stop, lămpile pentru circulație diurnă și lămpile de poziție laterale, dacă acestea poartă marca de omologare CE de tip pentru componente și dacă sunt montate în conformitate cu cerințele stabilite în Directiva 76/756/CEE.
               Articolul 8
               Niciun stat membru nu poate să refuze sau să interzică vânzarea, înmatricularea, introducerea în circulație sau utilizarea unui vehicul din motive legate de lămpile de gabarit, lămpile de poziție față, lămpile de poziție spate, lămpile de stop, lămpile pentru circulație diurnă și lămpile de poziție laterale, dacă acestea poartă marca de omologare CE de tip pentru componente și dacă sunt montate în conformitate cu cerințele stabilite în Directiva 76/756/CEE.
               Articolul 9
               În sensul prezentei directive, prin «vehicul» se înțelege orice autovehicul destinat circulației rutiere, cu sau fără caroserie, având cel puțin patru roți și o viteză prin construcție maximă mai mare de 25 km/h, precum și remorcile acestuia, cu excepția vehiculelor care se deplasează pe șine, a tractoarelor agricole și forestiere și a tuturor utilajelor mobile.”

               6.

               Anexele se înlocuiesc cu anexa la prezenta directivă.

         Articolul 2
   (1)   Începând cu 1 ianuarie 1998 sau, în cazul în care publicarea textelor menționate la articolul 3 se amână după data de 1 iulie 1997, după șase luni de la data efectivă a publicării acestor texte, din motive legate de lămpile de gabarit, lămpile de poziție față, lămpile de poziție spate, lămpile de stop, lămpile pentru circula ție diurnă și lămpile de poziție laterale, statele membre:

               —

               nu pot refuza acordarea omologării CE sau a omologării naționale a unui tip de vehicul sau a unui tip de lampă menționate mai sus;

               —

               nu pot interzice înmatricularea, vânzarea sau introducerea în circulație a vehiculelor sau vânzarea sau introducerea în circulație a lămpilor de gabarit, a lămpilor de poziție față, a lămpilor de poziție spate, a lămpilor de stop, lămpilor pentru circulație diurnă și a lămpilor de poziție laterale,

         cu condiția ca lămpile să fie conforme cu cerințele Directivei 76/758/CEE, astfel cum este modificată prin prezenta directivă, și ca montarea lor pe vehicule să fie conformă cu cerințele stabilite în Directiva 76/756/CEE.
   (2)   Începând cu 1 octombrie 1998, statele membre:

               —

               nu mai acordă omologarea CE;

               —

               pot refuza acordarea omologării naționale

         pentru orice tip de vehicul din motive legate de lămpile de gabarit, lămpile de poziție față, lămpile de poziție spate, lămpile de stop, lămpile pentru circulație diurnă și lămpile de poziție laterale, precum și pentru orice tip de lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală, dacă nu sunt îndeplinite cerințele Directivei 76/758/CEE, astfel cum este modificată prin prezenta directivă.
   (3)   Începând cu 1 octombrie 1999, cerințele Directivei 76/758/CEE privind lămpile de gabarit, lămpile de poziție față, lămpile de poziție, lămpile de stop, lămpile pentru circulație diurnă și lămpile de poziție laterale, în calitate de componente, astfel cum sunt modificate prin prezenta directivă, se aplică în sensul articolului 7 alinatul (2) din Directiva 70/156/CEE.
   (4)   Fără a aduce atingere alineatelor (2) și (3) de mai sus, statele membre continuă să acorde omologarea CE de tip pentru lămpile de gabarit, lămpile de poziție față, lămpile de poziție spate și lămpile de stop ca piese de schimb și să permită vânzarea și introducerea în circulație în conformitate cu versiunile anterioare ale Directivei 76/758/CEE, cu condiția ca lămpile respective:

               —

               să fie destinate montării pe vehicule puse deja în circulație;

               —

               să fie conforme cu cerințele directivei menționate care erau în vigoare la data înmatriculării inițiale a vehiculelor.

         Articolul 3
   Alineatele și anexele Regulamentelor nr. 7, 87 și 91 ale Comisiei Economice pentru Europa a Organizației Națiunilor Unite menționate la punctul 2.1 din anexele II, III și IV se publică în Jurnalul Oficial al Comunităților Europene până la 1 iulie 1997.
   Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive înainte de 1 ianuarie 1998; cu toate acestea, în cazul în care publicarea textelor menționate la articolul 3 se amână până după 1 iulie 1997, statele membre își duc la îndeplinire această obligație după șase luni de la data efectivă a publicării textelor respective. Statele membre informează de îndată Comisia cu privire la aceasta.
   Statele membre aplică actele respective începând cu 1 ianuarie 1998 sau, în cazul în care publicarea textelor menționate la articolul 3 se amână după 1 iulie 1997, după șase luni de la data efectivă a publicării acestor texte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 6
   Prezenta directivă se adresează statelor membre.

      Adoptată la Bruxelles, 11 iunie 1997.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 18, 21.1.1997, p. 7.

      (3)  JO L 262, 27.9.1976, p. 54.

      (4)  JO L 262, 27.9.1976, p. 1.

      (5)  JO L 171, 30.6.1997, p. 1.

      (6)  JO L 262, 27.9.1976, p. 96.
   ANEXĂ
   „
         LISTA ANEXELOR

                     ANEXA I:

                  Dispoziții administrative pentru omologarea de tip

                        Apendicele 1:

                  Fișa de informații

                        Apendicele 2:

                  Certificat de omologare de tip

                        Apendicele 3:

                  Modele de marcă de omologare CE de tip pentru componente

                     Anexa II:

                  Domeniu de aplicare și cerințe tehnice pentru lămpile de gabarit, lămpile de poziție față, lămpile de poziție spate și lămpile de stop

                     ANEXA III:

                  Domeniu de aplicare și cerințe tehnice pentru lămpile pentru circulație diurnă

                     ANEXA IV:

                  Domeniu de aplicare și cerințe tehnice pentru lămpile de poziție laterale

         ANEXA I
         DISPOZIȚII ADMINISTRATIVE PENTRU OMOLOGAREA DE TIP
         1.   ACEASTĂ ANEXĂ REGLEMENTEAZĂ OMOLOGAREA DE TIP PENTRU
         1.1.   lămpile de gabarit, lămpile de poziție față, lămpile de poziție și lămpile de stop destinate utilizării la autovehicule și remorcile acestora și care sunt conforme cu cerințele stabilite în anexa II;
         1.2.   lămpile pentru circulație diurnă destinate utilizării la autovehicule și care sunt conforme cu cerințele stabilite în anexa III;
         1.3.   lămpile de poziție laterale destinate utilizării la autovehicule și remorcile acestora și care sunt conforme cu cerințele stabilite în anexa IV.
         2.   CEREREA DE OMOLOGARE CE DE TIP PENTRU COMPONENTE
         2.1.   Cererea de omologare CE, în temeiul articolului 3 alineatul (4) din Directiva 70/156/CEE, a unui tip de lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală se înaintează de către producător.
         2.2.   În apendicele 1 se prezintă un model de fișă de informații.
         Serviciului tehnic responsabil de efectuarea încercărilor de omologare trebuie să îi fie prezentate următoarele elemente:
         2.3.1.   Două mostre echipate cu lampa sau lămpile recomandate; în cazul în care se solicită omologarea pentru dispozitive care nu sunt identice, dar sunt simetrice și pot fi montate unul pe partea stângă și celălalt pe partea dreaptă a vehiculului și/sau, alternativ, unul în față și celălalt în spate, cele două mostre prezentate pot fi identice și destinate pentru montarea exclusiv pe partea dreaptă sau exclusiv pe partea stângă a vehiculului și/sau, alternativ, exclusiv în față sau exclusiv în spate; în cazul unei lămpi de stop cu două niveluri de intensitate luminoasă, cererea de omologare trebuie, de asemenea, să fie însoțită și de două mostre ale pieselor care alcătuiesc sistemul care asigură două niveluri de intensitate luminoasă.
         3.   MARCAJE
         Dispozitivele prezentate pentru omologarea CE de tip pentru componente trebuie să aibă următoarele marcaje:
         3.1.1.   denumirea sau marca comercială a producătorului;
         3.1.2.   în cazul lămpilor cu surse luminoase înlocuibile: tipul (tipurile) de lampă cu incandescență prescris(e).
         3.1.3.   în cazul lămpilor cu surse luminoase neînlocuibile: tensiunea și puterea nominale.
         3.2.   Aceste marcaje trebuie să fie perfect lizibile și rezistente la ștergere și aplicate pe suprafața iluminantă sau pe una din suprafețele iluminante ale dispozitivului. Marcajele trebuie să fie vizibile din exterior atunci când dispozitivul este montat pe vehicul.
         3.3.   Fiecare dispozitiv dispune de un spațiu suficient pentru aplicarea mărcii de omologare de tip pentru componente. Acest spațiu este indicat pe desenele menționate în apendicele 1.
         4.   ACORDAREA OMOLOGĂRII CE DE TIP PENTRU COMPONENTE
         4.1.   În cazul în care sunt îndeplinite cerințele corespunzătoare, se acordă omologarea CE de tip în conformitate cu articolul 4 alineatul (3) și, după caz, cu articolul 4 alineatul (4) din Directiva 70/156/CEE.
         4.2.   În apendicele 2 se prezintă un model de certificat de omologare CE de tip.
         4.3.   Fiecărui tip de lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală omologat i se atribuie un număr de omologare, în conformitate cu anexa VII la Directiva 70/156/CEE. Același stat membru nu poate să atribuie același număr unui alt tip de lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală.
         4.4.   În cazul în care se solicită omologarea CE a unui tip de dispozitiv de iluminat și de semnalizare luminoasă care este compus dintr-o lampă de gabarit, lampă de poziție față, lampă de poziție spate, lampă de stop, lampă pentru circulație diurnă sau lampă de poziție laterală și alte lămpi, se poate atribui un număr unic de omologare CE de tip pentru componente, cu condiția ca lampa de gabarit, lampa de poziție față, lampa de poziție spate, lampa de stop, lampa pentru circulație diurnă sau lampa de poziție laterală să fie conformă cu cerințele prezentei directive și ca fiecare din celelalte lămpi care fac parte din dispozitivul de iluminat și de semnalizare luminoasă pentru care se solicită omologarea CE de tip pentru componente să fie conformă cu dispozițiile directivei individuale aplicabile.
         5.   MARCA DE OMOLOGARE CE DE TIP PENTRU COMPONENTE
         5.1.   Pe lângă marcajele menționate la punctul 3.1, fiecare lampă de gabarit, lampă de poziție față, lampă de poziție spate, lampă de stop, lampă pentru circulație diurnă și lampă de poziție laterală conformă cu tipul omologat în temeiul prezentei directive trebuie să aibă aplicată o marcă de omologare CE de tip pentru componente.
         Această marcă se compune din:
         5.2.1.   litera «e» încadrată într-un dreptunghi, urmată de numărul sau grupul de litere distinctive atribuite statului membru care a acordat omologarea de tip:

                     1

                     pentru Germania

                     2

                     pentru Franța

                     3

                     pentru Italia

                     4

                     pentru Țările de Jos

                     5

                     pentru Suedia

                     6

                     pentru Belgia

                     9

                     pentru Spania

                     11

                     pentru Regatul Unit

                     12

                     pentru Austria

                     13

                     pentru Luxemburg

                     17

                     pentru Finlanda

                     18

                     pentru Danemarca

                     21

                     pentru Portugalia

                     23

                     pentru Grecia

                     IRL

                     pentru Irlanda;

               5.2.2.   în vecinătatea dreptunghiului, «numărul de omologare de bază» cuprins în secțiunea 4 a numărului omologării de tip menționat în anexa VII la Directiva 70/156/CEE, precedat de cele două cifre care indică numărul de ordine atribuit celei mai recente modificări tehnice majore aduse anexei relevante la Directiva 76/758/CEE la data acordării omologării CE de tip. În prezenta directivă, numărul de ordine este

                     —

                     02 pentru anexa II;

                     —

                     00 pentru anexa III;

                     —

                     00 pentru anexa IV;

               (un) simbol(uri) suplimentar(e), după cum urmează:
         5.2.3.1.   pe dispozitivele care îndeplinesc cerințele prezentei directive privind lămpile de gabarit față și lămpile de poziție față: litera «A»;
         5.2.3.2.   pe dispozitivele care îndeplinesc cerințele prezentei directive privind lămpile de gabarit spate și lămpile de poziție spate: litera «R»;
         5.2.3.3.   pe dispozitivele care îndeplinesc cerințele prezentei privind lămpile de stop: litera «S», urmată de cifra «1» atunci când dispozitivul are un singur nivel de intensitate luminoasă, de cifra «2» atunci când dispozitivul are două niveluri de intensitate luminoasă și de cifra «3» atunci când dispozitivul îndeplinește cerințele specifice privind lămpile de stop din categoria S3;
         5.2.3.4.   pe dispozitivele care sunt compuse dintr-o lampă de poziție spate și o lampă de stop, care îndeplinesc cerințele prezentei directive privind lămpile de acest tip: literele «R» și «S1» sau «S2», după caz, separate de o bară orizontală;
         5.2.3.5.   pe dispozitivele care îndeplinesc cerințele prezentei directive privind lămpile pentru circulație diurnă: literele «RL»;
         5.2.3.6.   pe dispozitivele care îndeplinesc cerințele prezentei directive privind lămpile de poziție laterale: unul dintre simbolurile «SM1» sau «SM2», în funcție de categoria dispozitivelor;
         5.2.3.7.   pe lămpile de poziție față sau spate ale căror unghiuri de vizibilitate sunt asimetrice față de axa de referință în direcție orizontală: o săgeată orientată spre partea în care sunt îndeplinite specificațiile fotometrice la un unghi de 80 °H;
         5.2.3.8.   pe lămpile care pot fi utilizate ca lămpi independente și ca parte dintr-un ansamblu de două lămpi: o literă «D» suplimentară, în dreapta simbolului menționat la punctele 5.2.3.1-5.2.3.4.
         5.3.   Marca de omologarea CE de tip pentru componente se aplică pe dispersorul lămpii sau pe unul dintre dispersoarele lămpii, astfel încât să fie rezistentă la ștergere și să fie perfect lizibilă, chiar și atunci când lămpile sunt montate pe vehicul.
         Dispunerea mărcii de omologare.
         5.4.1.   Lămpi independente:
         În figura 1 din apendicele 3 se prezintă exemple de mărci de omologare CE de tip pentru componente.
         Lămpi grupate, combinate sau încorporate reciproc:
         Atunci când se atribuie un număr unic de omologare CE de tip pentru componente, în conformitate cu punctul 4.4 anterior, pentru un tip de dispozitiv de iluminat și de semnalizare luminoasă care este compus dintr-o lampă de gabarit, o lampă de poziție față, o lampă de poziție, o lampă de stop, o lampă pentru circulație diurnă, o lampă de poziție laterală și alte lămpi, se poate aplica o singură marcă de omologare CE de tip pentru componente, care este formată din:
         5.4.2.1.1.   litera «e» încadrată într-un dreptunghi, urmată de numărul sau grupul de litere distinctive atribuite statului membru care a acordat omologarea (a se vedea punctul 5.2.1);
         5.4.2.1.2.   numărul de omologare de bază (a se vedea punctul 5.2.2, prima jumătate a tezei);
         5.4.2.1.3.   după caz, săgeata corespunzătoare, în măsura în care se referă la ansamblul de lămpi ca întreg.
         Această marcă poate fi amplasată oriunde pe lămpile grupate, combinate sau încorporate reciproc, cu condiția:
         5.4.2.2.1.   să fie vizibilă după montarea lămpilor;
         5.4.2.2.2.   ca nici o componentă care transmite lumină aparținând lămpilor grupate, combinate sau încorporate reciproc să nu poată fi îndepărtată fără a antrena, în același timp, îndepărtarea mărcii de omologare.
         Se aplică simbolul de identificare pentru fiecare lampă corespunzător fiecărei directive în temeiul căreia s-a acordat omologarea CE de tip pentru componente, precum și numărul de ordine (a de vedea punctul 5.2.2, a doua jumătate a tezei) și, după caz, litera «D» și săgeata corespunzătoare:
         5.4.2.3.1.   fie pe suprafața iluminantă corespunzătoare;
         5.4.2.3.2.   fie grupat, astfel încât să poată fi clar identificate fiecare din lămpile grupate, combinate sau încorporate reciproc.
         5.4.2.4.   Dimensiunile elementelor constitutive ale acestei mărci nu trebuie să fie mai mici decât dimensiunile minime specificate pentru mărcile individuale de diversele directive în temeiul cărora s-a acordat omologarea CE de tip pentru componente.
         5.4.2.5.   În figura 2 din apendicele 3 se prezintă exemple de marcă de omologare CE de tip pentru componente pentru o lampă grupată, combinată sau încorporată reciproc cu alte lămpi.
         În cazul lămpilor încorporate reciproc cu alte lămpi, ale căror dispersoare pot fi utilizate și pentru alte tipuri de faruri:
         5.4.3.1.   se aplică dispozițiile stabilite în punctul 5.4.2 anterior;
         5.4.3.2.   de asemenea, în cazul în care se utilizează același dispersor, acesta din urmă poate purta diferitele mărci de omologare corespunzătoare diferitelor tipuri de faruri sau ansambluri de lămpi, cu condiția ca pe carcasa farului, chiar dacă aceasta nu poate fi separată de dispersor, să fie disponibil spațiul necesar descris la punctul 3.3 anterior și să fie aplicate mărcile de omologare corespunzătoare funcțiilor efective;
         5.4.3.3.   în cazul în care diverse tipuri de faruri sunt echipate cu aceeași carcasă, aceasta din urmă poate să aibă aplicate mărcile de omologare aferente.
         5.4.3.4.   În figura 3 din apendicele 3 se prezintă exemple de marcă de omologare CE de tip pentru componente pentru lămpi încorporate reciproc cu un far.
         6.   MODIFICĂRI ADUSE TIPULUI ȘI REVIZUIRI ALE OMOLOGĂRILOR
         6.1.   În cazul unor modificări aduse tipului omologat în temeiul prezentei directive, se aplică dispozițiile articolului 5 din Directiva 70/156/CEE.
         7.   CONFORMITATEA PRODUCȚIEI
         7.1.   De regulă, măsurile de asigurare a conformității producției se adoptă în conformitate cu dispozițiile stabilite în articolul 10 din Directiva 70/156/CEE.
         7.2.   Fiecare dispozitiv menționat la punctul 1.1 anterior trebuie să îndeplinească cerințele fotometrice și calorimetrice specificate la punctele 6 și 8 (1). Cu toate acestea, în cazul unui dispozitiv selectat aleatoriu din producția de serie, cerințele privind intensitatea minimă a luminii emise [măsurate cu o lampă standard astfel cum se menționează la punctul 7 (1) ], se limitează, în fiecare direcție relevantă, la 80 % din valorile minime specificate la punctele 6.1 și 6.2 (1).
         7.3.   Fiecare dispozitiv menționat la punctul 1.2 anterior trebuie să îndeplinească cerințele specificate la punctele 7, 8, 9 și 11 (2). Cu toate acestea, în cazul unui dispozitiv selectat aleatoriu din producția de serie, cerințele privind intensitatea minimă și maximă a luminii emise [măsurate cu o lampă standard astfel cum se menționează la punctul 10 (2) ], trebuie să fie de cel puțin 80 % din valorile minime prescrise la punctele 7.1 și 7.2 (2) și nu trebuie să depășească 120 % din valorile maxime specificate la punctul 7.3 (2).
         7.4.   Fiecare dispozitiv menționat la punctul 1.3 anterior trebuie să îndeplinească cerințele specificate la punctele 7 și 8 (3). Cu toate acestea, în cazul unui dispozitiv selectat aleatoriu din producția de serie, intensitatea luminii emise în fiecare direcție relevantă trebuie să fie de cel puțin 80 % din valorile minime și să nu depășească 120 % din valorile maxime specificate la punctul 7.1 (3).

         Apendice 1

            Fișa de informații nr. …

            privind omologarea CE de tip a lămpilor de gabarit, a lămpilor de poziție față, a lămpilor de pentru circulație diurnă și a lămpilor de poziție laterale pentru autovehicule și remorcile acestora

            (Directiva 76/758/CEE, astfel cum a fost modificată ultima dată prin Directiva…/…/CE)

         Informațiile următoare se furnizează, după caz, în triplu exemplar și sunt însoțite de o listă de cuprins. Toate desenele trebuie furnizate la scara corespunzătoare și suficient de detaliat, în format A4 sau sub formă de pliant cu format A4. Fotografiile, în cazul în care există, trebuie să fie suficient de detaliate.
         În cazul în care sistemele, componentele sau unitățile tehnice separate au comenzi electronice, trebuie să se furnizeze informații și cu privire la performanțele acestora.
         0.   GENERALITĂȚI
         0.1.   Marca (numele comercial al constructorului): …
         0.2.   Tipul și descrierea sau descrierile comerciale generale: …
         0.5.   Numele și adresa constructorului: …
         0.7.   În cazul componentelor și al unităților tehnice separate, amplasarea și metoda de aplicare a mărcii de omologare CE: …
         0.8.   Adresa (adresele) fabricii (fabricilor) de asamblare: …
         1.   DESCRIEREA DISPOZITIVULUI
         Tipul dispozitivului: …
         1.1.1.   Funcția (funcțiile) dispozitivului: …
         1.1.2.   Categoria sau clasa dispozitivului: …
         1.1.3.   Culoarea luminii emise sau reflectate: …
         Desen(e) suficient de detaliat(e) pentru a permite identificarea tipului de dispozitiv și care să indice: …
         …
         1.2.1.   poziția geometrică în care trebuie să fie montat dispozitivul pe vehicul (nu se aplică lămpilor pentru iluminarea plăcii de înmatriculare spate): …
         1.2.2.   axa de observare care trebuie luată ca axă de referință în cadrul încercărilor (unghi orizontal H = 0°, unghi vertical V = 0°) și punctul care trebuie luat ca centru de referință în cadrul încercărilor respective (nu se aplică catadioptrilor și lămpilor pentru iluminarea plăcii de înmatriculare spate): …
         1.2.3.   amplasarea prevăzută pentru aplicarea mărcii de omologare CE de tip pentru componente: …
         1.2.4.   în cazul lămpilor pentru iluminarea plăcii de înmatriculare spate, poziția geometrică în care trebuie montat dispozitivul în raport cu spațiul care urmează să fie ocupat de placa de înmatriculare, precum și conturul zonei iluminate corespunzător: …
         1.2.5.   în cazul farurilor și al lămpilor de ceață față, o vedere din față a lămpilor cu detalii ale striurilor dispersorului, în cazul în care există, precum și secțiunea transversală: …
         1.3.   O descriere tehnică succintă în care să se precizeze, în special, cu excepția lămpilor cu surse luminoase neînlocuibile, categoria sau categoriile de surse luminoase prescrise, care trebuie să fie una sau mai multe din cele prevăzute de Directiva 76/761/CEE (nu se aplică catadioptrilor): …
         Informații specifice …
         1.4.1.   În cazul lămpilor pentru iluminarea plăcii de înmatriculare spate, se precizează dacă dispozitivul este destinat iluminării unei plăci lungi/late/sau atât lungi, cât și late: …
         În cazul farurilor: …
         1.4.2.1.   se precizează dacă farul este destinat să furnizeze atât un fascicul de întâlnire, cât și un fascicul de drum sau numai unul din aceste fascicule: …
         1.4.2.2.   în cazul în care farul este destinat să furnizeze un fascicul de întâlnire, se precizează dacă este proiectat pentru circulație atât pe partea stângă, cât și pe partea dreaptă, sau exclusiv pentru circulația pe partea stângă sau pe partea dreaptă: …
         1.4.2.3.   în cazul în care farul este echipat cu un reflector reglabil, se precizează poziția (pozițiile) de montare a farului în raport cu solul și planul median longitudinal al vehiculului, dacă farul este destinat utilizării exclusiv în poziția (pozițiile) respectivă (respective): …
         În cazul lămpilor de poziție, al lămpilor de stop și al lămpilor indicatoare de direcție: …
         1.4.3.1.   se precizează dacă dispozitivul poate fi, de asemenea, utilizat și într-un ansamblu de două lămpi din aceeași categorie: …
         1.4.3.2.   în cazul dispozitivelor cu două niveluri de intensitate (lămpi de stop și lămpi indicatoare de direcție de categoria 2b), schema de montaj și precizarea caracteristicilor sistemului care asigură cele două niveluri de intensitate: …
         1.4.4.   În cazul catadioptrilor, o descriere succintă care să prezinte specificațiile tehnice ale materialelor din care este confecționată unitatea optică catadioptrică: …
         1.4.5.   În cazul lămpilor de mers înapoi, se precizează dacă dispozitivul este destinat să fie montat pe un vehicul exclusiv ca element al unei perechi de dispozitive: …

         Apendice 2

            MODEL

            [format maxim: A4 (210 × 297 mm)]

         CERTIFICAT DE OMOLOGARE CE DE TIP

            Ștampila administrației

         Comunicare privind:

                     —

                     omologarea (4);

                     —

                     extinderea omologării (4);

                     —

                     refuzarea omologării (4);

                     —

                     retragerea omologării (4)

               unui tip de vehicul/componentă/unitate tehnică separată (4) în temeiul Directivei …/…/CEE, astfel cum a fost modificată ultima dată prin Directiva …/…/CE.
         Numărul omologării de tip: …
         Motivul extinderii: …
         SECȚIUNEA I
         0.1.   Marca (numele comercial al constructorului): …
         0.2.   Tipul și descrierea sau descrierile comerciale generale: …
         Mijlocul de identificare a tipului, în cazul în care acesta este marcat pe vehicul/componentă/unitate tehnică separată (4)
             (5): …
         0.3.1.   Amplasarea marcajului respectiv: …
         0.4.   Categoria vehiculului (4)
             (6): …
         0.5.   Numele și adresa constructorului: …
         0.7.   În cazul componentelor și al unităților tehnice separate, amplasarea și metoda de aplicare a mărcii de omologare CE: …
         0.8.   Adresa (adresele) fabricii (fabricilor) de asamblare: …
         SECȚIUNEA II
         1.   Informații suplimentare (după caz): a se vedea addendumul
         2.   Serviciul tehnic responsabil cu efectuarea încercărilor: …
         3.   Data raportului de încercare: …
         4.   Numărul raportului de încercare: …
         5.   Observații (după caz): a se vedea addendumul
         6.   Locul: …
         7.   Data: …
         8.   Semnătura: …
         9.   Se anexează indexul dosarului de omologare înaintat autorității de omologare, care poate fi obținut la cerere.

            Addendum la certificatul de omologare CE de tip nr. …
            privind omologarea de tip a unui dispozitiv de iluminat și/sau de semnalizare luminoasă în temeiul Directivei (Directivelor) 76/757/CEE; 76/758/CEE; 76/759/CEE; 76/760/CEE, 76/761/CEE; 76/762/CEE; 77/538/CEE; 77/539/CEE și 77/540/CEE (7), astfel cum a fost (au fost) modificată (modificate) ultima dată prin Directiva (Directivele) …
            1.   Informații suplimentare
            După caz, se indică pentru fiecare lampă:
            1.1.1.   Categoria (categoriile) dispozitivului (dispozitivelor): …
            1.1.2.   Numărul și categoria surselor luminoase (nu se aplică catadioptrilor) (8): …
            1.1.3.   Culoarea luminii emise sau reflectate: …
            1.1.4.   Omologarea acordată exclusiv pentru utilizare ca piesă de schimb pentru vehiculele puse deja în circulație: Da/Nu (7)

            Informații specifice pentru anumite tipuri de dispozitive de iluminat sau de semnalizare luminoasă: …
            1.2.1.   În cazul catadioptrilor: Independent/grupat cu alte dispozitive (7): …
            1.2.2.   În cazul lămpile pentru iluminarea plăcii de înmatriculare spate: Dispozitiv pentru iluminarea unei plăci late/lungi (7): …
            1.2.3.   În cazul farurilor: în cazul în care este echipat cu un reflector reglabil, poziția (pozițiile) de montare a farului în raport cu solul și planul median longitudinal al vehiculului, dacă farul este destinat utilizării exclusiv în poziția (pozițiile) respectivă (respective): …
            1.2.4.   În cazul lămpilor de mers înapoi: Acest dispozitiv trebuie montat pe vehicul exclusiv ca element al unei perechi de dispozitive: Da/Nu (7)

            5.   OBSERVAȚII
            Desene
            5.1.1.   În cazul lămpilor pentru iluminarea plăcii de înmatriculare spate: desenul anexat nr. … indică poziția geometrică în care trebuie montat dispozitivul în raport cu spațiul care urmează să fie ocupat de placa de înmatriculare, precum și conturul zonei iluminate corespunzător;
            5.1.2.   În cazul catadioptrilor: desenul anexat nr. … indică poziția geometrică în care trebuie montat dispozitivul pe vehicul;
            5.1.3.   În cazul tuturor celorlalte dispozitive de iluminat și de semnalizare luminoasă: desenul anexat nr. … prezintă poziția geometrică în care trebuie montat dispozitivul pe vehicul, precum și axa de referință și centrul de referință ale dispozitivului.
            5.2.   În cazul farurilor: Modul de funcționare utilizat în timpul încercării (punctul 5.2.3.9 din anexa I la Directiva 76/761/CEE): …

         Apendice 3
         EXEMPLE DE MARCĂ DE OMOLOGARE CE DE TIP PENTRU COMPONENTE
         Figura 1a

         Figura 1b

         Figura 1c

         Figura 1d

         Figura 1e

         Figura 1f

         Figura 2a
         Marcarea simplificată pentru lămpile grupate, combinate sau încorporate reciproc, atunci când două sau mai multe lămpi fac parte din același ansamblu
         (Liniile verticale și orizontale prezintă schematic forma dispozitivului de semnalizare luminoasă. Acestea nu fac parte din marca de omologare).
         MODEL A

         MODEL B

         MODEL C

            Notă: Cele trei exemple de mărci de omologare, modelele A, B și C, reprezintă trei variante posibile de marcare a unui dispozitiv de iluminat și de semnalizare luminoasă, atunci când conține două sau mai multe lămpi ca făcând parte din același ansamblu de lămpi grupate, combinate sau încorporate reciproc. Aceste mărci de omologare arată faptul că dispozitivul a fost omologat în Germania (e1), cu numărul de omologare de bază 1712 și este alcătuit din următoarele componente:

                     Un catadioptru spate și un catadioptru lateral din clasa IA, omologate în conformitate cu Directiva 76/757/CEE, număr de ordine 02;

                     O lampă indicatoare de direcție spate din categoria 2a, omologată în conformitate cu Directiva 76/759/CEE, număr de ordine 01;

                     O lampă de poziție spate cu lumină roșie (R), omologată în conformitate cu anexa II la Directiva 76/758/CEE, număr ordine 02,

                     O lampă de ceață spate (F), omologată în conformitate cu Directiva 77/538/CEE, număr de ordine 00;

                     O lampă de mers înapoi (AR), omologată în conformitate cu Directiva 77/539/CEE, număr de ordine 00;

                     O lampă de stop cu două niveluri de intensitate (S2), omologată în conformitate cu anexa II la Directiva 76/758/CEE, număr de ordine 02;

                     O lampă de poziție laterală din categoria 1 (SM1), omologată în conformitate cu anexa IV la Directiva 76/758/CEE, număr de ordine 00.

               Figura 2b
         Marcarea simplificată pentru lămpile grupate, combinate sau încorporate reciproc, atunci când două sau mai multe lămpi fac parte din același ansamblu
         (Liniile verticale și orizontale prezintă schematic forma dispozitivului de semnalizare luminoasă. Acestea nu fac parte din marca de omologare).
         MODEL A

         MODEL B

         MODEL C

         MODEL D

            Notă: Cele patru exemple de mărci de omologare, modelele A, B, C și D, reprezintă patru variante posibile de marcare a unui dispozitiv de iluminat și de semnalizare luminoasă, atunci când conține două sau mai multe lămpi ca făcând parte din același ansamblu de lămpi grupate, combinate sau încorporate reciproc. Aceste mărci de omologare arată faptul că dispozitivul a fost omologat în Germania (e1), cu numărul de omologare de bază 7120 și este alcătuit din următoarele componente:

                     O lampă de poziție față (A), omologată în conformitate cu anexa II la Directiva 76/758/CEE, număr de ordine 02;

                     Un far (HCR) cu o lumină de întâlnire proiectată pentru circulația pe atât pe partea dreaptă, cât și pe partea stângă, și o lumină de drum cu o intensitate maximă cuprinsă între 86,250 și 101,250 candele (indicată de numărul 30), omologat în conformitate cu anexa V la Directiva 76/761/CEE, număr de ordine 02;

                     O lampă pentru circulație diurnă (RL), omologată în conformitate cu anexa III la Directiva 76/758/CEE, număr de ordine 00;

                     O lampă indicatoare de direcție față din categoria 1a, omologată în conformitate cu Directiva 76/759/CEE, număr de ordine 01.

               Figura 3

         Carcasa farului trebuie să aibă aplicat numărul unic de omologare valabil, de exemplu:

                     sau

                     sau

                     sau

         ANEXA II
         DOMENIUL DE APLICARE ȘI CERINȚELE TEHNICE
         1.   DOMENIUL DE APLICARE
         Această anexă se aplică lămpilor de gabarit, lămpilor de poziție față, lămpilor de poziție spate și lămpilor de stop pentru autovehicule și remorcile acestora.
         2.   CERINȚELE TEHNICE
         Cerințele tehnice sunt cele stabilite la punctele 1 și 5-8 și în anexele 1, 4 și 5 la Regulamentul nr. 7 al Comisiei Economice pentru Europa a Organizației Națiunilor Unite, care este constituit dintr-o consolidare a următoarelor documente:

                     —

                     seriile 01 și 02 de modificări, care încorporează suplimentul 1 la seria 02 de modificări și diverse rectificări (9);

                     —

                     erata (10);

                     —

                     suplimentul 2 la seria 02 de modificări (11);

                     —

                     corrigendumul 1 la suplimentul 2 și suplimentul 3 la seria 02 de modificări (12),

               cu următoarele excepții:
         2.1.1.   Trimiterile la «Regulamentul nr. 48» se interpretează ca trimiteri la «Directiva 76/756/CEE.»
         2.1.2.   Trimiterile la «Regulamentul nr. 37» se interpretează ca trimiteri la «anexa VII la Directiva 76/761/CEE».
         2. 1.3.   Nota de subsol (9) din tabelul de la punctul 6.1 se interpretează după cum urmează:

            «Modalitățile de montare a dispozitivelor menționate anterior pe autovehicule și remorcile acestora sunt stabilite în Directiva 76/756/CEE.»

         ANEXA III
         DOMENIUL DE APLICARE ȘI CERINȚELE TEHNICE
         1.   DOMENIUL DE APLICARE
         Această anexă se aplică lămpilor pentru circulație diurnă pentru autovehicule.
         2.   CERINȚELE TEHNICE
         Cerințele tehnice sunt cele stabilite la punctele 2 și 6-11 și în anexele 3 și 4 la Regulamentul nr. 87 al Comisiei Economice pentru Europa a Organizației Națiunilor Unite, care este constituit dintr-o consolidare a următoarelor documente:

                     —

                     regulamentul în forma sa originală (00) (13);

                     —

                     corrigendumul 1 la Regulamentul nr. 87 (14);

                     —

                     suplimentul 1 la Regulamentul nr. 87 (15),

               cu următoarea excepție:
         2.1.1.   Trimiterile la «Regulamentul nr. 48» se interpretează ca trimiteri la «Directiva 76/756/CEE.».

         ANEXA IV
         DOMENIUL DE APLICARE ȘI CERINȚELE TEHNICE
         1.   DOMENIUL DE APLICARE
         Această anexă se aplică lămpilor de poziție laterale pentru autovehicule și remorcile acestora.
         2.   CERINȚELE TEHNICE
         Cerințele tehnice sunt cele stabilite la punctele 2 și 6-9 și în anexele 1, 4 și 5 la Regulamentul nr. 91 al Comisiei Economice pentru Europa a Organizației Națiunilor Unite, care este constituit dintr-o consolidare a următoarelor documente:

                     —

                     regulamentul în forma sa originală (00) (16);

                     —

                     suplimentul 1 la Regulamentul nr. 91 (17),

               cu următoarele excepții:
         2.1.1.   Trimiterile la «Regulamentul nr. 48» se interpretează ca trimiteri la «Directiva 76/756/CEE».
         2.1.2.   Trimiterile la «Regulamentul nr. 37» se interpretează ca trimiteri la «anexa VII la Directiva 76/761/CEE».
      ”

      (1)  Din documentele menționate la punctul 2.1 din anexa II la prezenta directivă.

      (2)  Din documentele menționate la punctul 2.1 din anexa III la prezenta directivă.

      (3)  Din documentele menționate la punctul 2.1 din anexa IV la prezenta directivă.

      (4)  Se taie mențiunile necorespunzătoare.

      (5)  În cazul în care mijlocul de identificare a tipului conține caractere care nu au relevanță pentru descrierea tipurilor de vehicul, componentă sau unitate tehnică separată reglementate de prezentul certificat de omologare de tip, caracterele respective sunt reprezentate în documentație prin simbolul «?» (de exemplu ABC??123???).

      (6)  În conformitate cu anexa II A la Directiva 70/156/CEE.

      (7)  Se taie mențiunile necorespunzătoare.

      (8)  Pentru lămpile cu surse luminoase neînlocuibile, a se indica numărul și puterea totală a surselor luminoase.

      (9)

               E/ECE/324

               Add. 6/Rev. 2.

               E/ECE/TRANS/505

      (10)

               E/ECE/324

               Add. 6/Rev. 2/Corr. 1.

               E/ECE/TRANS/505

      (11)

               E/ECE/324

               Add. 6/Rev. 2/Amend. 1.

               E/ECE/TRANS/505

      (12)

               E/ECE/324

               Add. 6/Rev. 2/Amend. 2.

               E/ECE/TRANS/505

      (13)

               E/ECE/324

               Rev. 1/Add. 86.

               E/ECE/TRANS/505

      (14)

               E/ECE/324

               Rev. 1/Add. 86/Corr. 1.

               E/ECE/TRANS/505

      (15)

               E/ECE/324

               Rev. 1/Add. 86/Amend. 1.

               E/ECE/TRANS/505

      (16)

               E/ECE/324

               Rev. 1/Add. 90.

               E/ECE/TRANS/505

      (17)

               E/ECE/324

               Rev. 1/Add. 90/Amend. 1.

               E/ECE/TRANS/505


title: Directiva 2009/51/CE a Comisiei din 25 mai 2009 de modificare a Directivei 91/414/CEE a Consiliului în ceea ce privește specificațiile substanței active nicosulfuron (Text cu relevanță pentru SEE )

text:
               26.5.2009

               RO

               Jurnalul Oficial al Uniunii Europene

               L 127/5

      DIRECTIVA 2009/51/CE A COMISIEI

   din 25 mai 2009
   de modificare a Directivei 91/414/CEE a Consiliului în ceea ce privește specificațiile substanței active nicosulfuron
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de protecție a plantelor (1), în special articolul 6 alineatul (1) al doilea paragraf a doua liniuță,
   întrucât:

               (1)

               În urma unei examinări pentru care statul membru raportor a fost Regatul Unit, Directiva 2008/40/CE a Comisiei (2) a adăugat substanța activă nicosulfuron în anexa I la Directiva 91/414/CEE. În ceea ce privește puritatea, Directiva 2008/40/CE stabilește un nivel minim de 930 g/kg. Acest nivel s-a bazat pe specificația prezentată de notificator.

               (2)

               Totuși, practica obișnuită este de a stabili nivelul minim de puritate pe baza specificațiilor redactate de Organizația pentru Alimentație și Agricultură (FAO) a Națiunilor Unite cu privire la puritate și nivelurile de impuritate conținute de substanțele active. Specificația FAO privind nicosulfuronul (3) prevede 910 g/kg ca nivel minim de puritate. Această specificație a fost inclusă în raportul de evaluare care a fost revizuit inter pares de statele membre și de Autoritatea Europeană pentru Siguranța Alimentară (EFSA) și a fost prezentat Comisiei la 29 noiembrie 2007 în ceea ce privește nicosulfuronul, sub formă de raport științific EFSA (4). Deși Comunitatea are dreptul de a-și stabili propriul nivel de protecție pentru sănătatea publică, sănătatea animalelor și mediu, ca practică generală, se utilizează nivelurile FAO. Pentru a le permite altor producători care respectă nivelul FAO să își comercializeze produsele, este necesară adaptarea corespunzătoare a specificației.

               (3)

               În consecință, este justificată modificarea purității minime pentru nicosulfuron.

               (4)

               Dat fiind faptul că articolul 2 din Directiva 2008/40/CE impune statelor membre să aplice dispozițiile acestei directive începând cu 1 iulie 2009, specificația modificată pentru nicosulfuron ar trebui să se aplice, de asemenea, de la această dată, fără a aduce atingere celorlalte termene stabilite la articolul 3 din Directiva 2008/40/CE. În consecință, prezenta directivă ar trebui să intre în vigoare cât mai curând posibil.

               (5)

               Prin urmare, Directiva 91/414/CEE ar trebui modificată în consecință.

               (6)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   În rândul 176 (nicosulfuron) din anexa I la Directiva 91/414/CEE, coloana 4 (puritate), textul „930 g/kg” se înlocuiește cu textul „910 g/kg”.
   Articolul 2
   Statele membre adoptă și publică, cel târziu până la 30 iunie 2009, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul respectivelor acte, însoțit de un tabel de corespondență între actele respective și prezenta directivă.
   Statele membre aplică aceste dispoziții de la 1 iulie 2009.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 25 mai 2009.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 87, 29.3.2008, p. 5.

      (3)  709/TC 2006.

      (4)  Raportul științific EFSA (2007) 120, 1-91, Concluzia expertizării riscului pesticidic determinat de substanța activă nicosulfuron (finalizat la 29 noiembrie 2007).


title: Directiva 2013/14/UE a Parlamentului European și a Consiliului din 21 mai 2013 de modificare a Directivei 2003/41/CE privind activitățile și supravegherea instituțiilor pentru furnizarea de pensii ocupaționale, a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) și a Directivei 2011/61/UE privind administratorii fondurilor de investiții alternative în ceea ce privește încrederea excesivă acordată ratingurilor de credit  Text cu relevanță pentru SEE

text:
               31.5.2013

               RO

               Jurnalul Oficial al Uniunii Europene

               L 145/1

      DIRECTIVA 2013/14/UE A PARLAMENTULUI EUROPEAN ȘI A CONSILIULUI

   din 21 mai 2013
   de modificare a Directivei 2003/41/CE privind activitățile și supravegherea instituțiilor pentru furnizarea de pensii ocupaționale, a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) și a Directivei 2011/61/UE privind administratorii fondurilor de investiții alternative în ceea ce privește încrederea excesivă acordată ratingurilor de credit
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 53 alineatul (1),
   având în vedere propunerea Comisiei Europene,
   după transmiterea proiectului de act legislativ parlamentelor naționale,
   având în vedere avizul Băncii Centrale Europene (1),
   având în vedere avizul Comitetului Economic și Social European (2),
   hotărând în conformitate cu procedura legislativă ordinară (3),
   întrucât:

               (1)

               Directiva 2003/41/CE a Parlamentului European și a Consiliului (4) prevede reglementarea la nivelul Uniunii a instituțiilor pentru furnizarea de pensii ocupaționale (IORP). Directiva 2009/65/CE a Parlamentului European și a Consiliului (5) prevede reglementarea la nivelul Uniunii a organismelor de plasament colectiv în valori mobiliare (OPCVM). În mod similar, Directiva 2011/61/UE a Parlamentului European și a Consiliului (6) prevede reglementarea la nivelul Uniunii a administratorilor fondurilor de investiții alternative (AFIA). Toate cele trei directive prevăd cerințe prudențiale referitoare la administrarea riscurilor de către IORP, de către societățile de administrare și de investiții în privința OPCVM și respectiv de către AFIA.

               (2)

               Unul dintre efectele crizei financiare este existența unei încrederi excesive din partea investitorilor, inclusiv IORP, OPCVM și fondurilor de investiții alternative (FIA), acordate ratingurilor de credit pentru a efectua investiții în instrumente de creanță, fără a evalua ei înșiși bonitatea emitenților unor astfel de instrumente. Pentru a îmbunătăți calitatea investițiilor efectuate de IORP, de OPCVM și de FIA și a-i proteja astfel pe investitorii în aceste fonduri, este adecvat să se prevadă ca IORP, societățile de administrare și de investiții cu privire la OPCVM și AFIA să evite să se bazeze exclusiv sau mecanic pe ratinguri de credit sau să le utilizeze ca fiind singurul parametru atunci când evaluează riscurile pe care le implică investițiile efectuate de IORP, de OPCVM și de FIA. Principiul general al evitării încrederii excesive în ratingurile de credit ar trebui așadar integrat în procesele și sistemele de administrare a riscurilor utilizate de IORP, de societățile de administrare și de investiții cu privire la OPCVM și AFIA și adaptat particularităților acestora.

               (3)

               În vederea detalierii principiului general al evitării încrederii excesive în ratinguri de credit, care ar trebui introdus în Directivele 2009/65/CE și 2011/61/UE, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei pentru a se garanta că societățile de administrare și de investiții cu privire la OPCVM și AFIA sunt împiedicate efectiv să se bazeze în mod excesiv pe ratinguri de credit atunci când evaluează bonitatea activelor deținute. În acest sens, este adecvat să se modifice competențele conferite Comisiei prin directivele respective de a adopta acte delegate în ceea ce privește dispozițiile generale referitoare la procesele și sistemele de administrare a riscurilor utilizate de societățile de administrare și de investiții cu privire la OPCVM și AFIA. Este deosebit de important ca, în timpul lucrărilor pregătitoare, Comisia să organizeze consultări adecvate, inclusiv la nivel de experți, și să publice rezultatele acestor consultări. Comisia, atunci când pregătește și elaborează acte delegate, ar trebui să asigure o transmitere simultană, în timp util și adecvată a documentelor relevante către Parlamentul European și Consiliu.

               (4)

               Măsurile pertinente prevăzute în prezenta directivă ar trebui să fie complementare celorlalte dispoziții din Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (7). Dispozițiile respective prevăd obiectivul general de a reduce încrederea excesivă a investitorilor în ratingurile de credit și ar trebui să faciliteze atingerea respectivului obiectiv.

               (5)

               Deoarece obiectivul prezentei directive, și anume de a contribui la reducerea încrederii excesive a IORP, a OPCVM și a FIA în ratingurile de credit atunci când efectuează investiții, nu poate fi realizat în mod satisfăcător de către statele membre, acționând într-o manieră coordonată, și, în consecință, având în vedere structura și impactul la nivelul Uniunii ale activităților IORP, ale OPCVM și ale FIA și ale agențiilor de rating de credit, poate fi realizat mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat în articolul respectiv, prezenta directivă nu depășește ceea ce este necesar pentru atingerea acestui obiectiv.

               (6)

               Prin urmare, Directivele 2003/41/CE, 2009/65/CE și 2011/61/UE ar trebui modificate în consecință.

               (7)

               În conformitate cu Declarația politică comună a statelor membre și a Comisiei din 28 septembrie 2011 privind documentele explicative (8), statele membre s-au angajat să anexeze, în cazuri justificate, la notificarea măsurilor lor de transpunere, unul sau mai multe documente care explică relația dintre componentele unei directive și părțile corespondente din instrumentele naționale de transpunere. În ceea ce privește prezenta directivă, legiuitorul consideră că este justificată transmiterea unor astfel de documente,

         ADOPTĂ PREZENTA DIRECTIVĂ:
   Articolul 1
   Modificarea Directivei 2003/41/CE
   La articolul 18 din Directiva 2003/41/CE se introduce următorul alineat:

      „(1a)   Ținând cont de natura, amploarea și complexitatea activităților instituțiilor supravegheate,statele membre se asigură că autoritățile competente monitorizează caracterul adecvat al proceselor instituțiilor de evaluare a creditelor, evaluează utilizarea referirilor la ratingurile de credit emise de agențiile de rating de credit definite la articolul 3 alineatul (1) litera (b) din Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credite (9) în cadrul politicilor lor de investiții și, atunci când este cazul, încurajează atenuarea impactului acestor referiri, în vederea reducerii bazării exclusive și mecanice pe astfel de ratinguri de credit.

   Articolul 2
   Modificări ale Directivei 2009/65/CE
   Articolul 51 din Directiva 2009/65/CE se modifică după cum urmează:

               1.

               La alineatul (1), primul paragraf se înlocuiește cu următorul text:
               „(1)   O societate de administrare sau de investiții trebuie să utilizeze un sistem de gestionare a riscurilor care să îi permită să monitorizeze și să aprecieze în orice moment riscul asociat pozițiilor și contribuția acestora la profilul de risc general al portofoliului unui OPCVM. Mai exact, aceasta nu trebuie să se bazeze în mod exclusiv sau mecanic pe ratinguri de credit emise de agențiile de rating de credit definite la articolul 3 alineatul (1) litera (b) din Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credite (10) pentru a evalua bonitatea activelor OPCVM-ului.

               2.

               Se introduce următorul alineat:
               „(3a)   Ținând cont de natura, amploarea și complexitatea activităților OPCVM, autoritățile competente monitorizează caracterul adecvat al proceselor de evaluare a creditelor de către societățile de administrare sau de investiții, evaluează utilizarea referirilor la ratingurile de credit, astfel cum sunt menționate la alineatul (1) primul paragraf, în cadrul politicilor lor de investiții cu privire la OPCVM și, atunci când este cazul, încurajează atenuarea impactului acestor referiri, în vederea reducerii bazării exclusive și mecanice pe astfel de ratinguri de credit.”

               3.

               Alineatul (4) se modifică după cum urmează:

                           (a)

                           litera (a) se înlocuiește cu următorul text:

                                       „(a)

                                       criteriile de evaluare a gradului de adecvare a sistemului de gestionare a riscurilor utilizat de societatea de administrare sau de investiții, în conformitate cu alineatul (1) primul paragraf;”;

                           (b)

                           se adaugă următorul paragraf:
                           „Criteriile menționate la primul paragraf litera (a) trebuie să garanteze că societatea de administrare sau de investiții nu se poate baza în mod exclusiv sau mecanic pe ratinguri de credit, astfel cum sunt menționate la alineatul (1) primul paragraf, pentru a evalua bonitatea activelor OPCVM-ului.”

         Articolul 3
   Modificări ale Directivei 2011/61/UE
   Articolul 15 din Directiva 2011/61/UE se modifică după cum urmează:

               1.

               La alineatul (2), primul paragraf se înlocuiește cu următorul text:
               „(2)   AFIA implementează sisteme adecvate de administrare a riscurilor pentru a identifica, evalua, administra și monitoriza în mod corespunzător toate riscurile relevante pentru strategia de investiții a fiecărui FIA și la care este sau poate fi expus fiecare FIA. Mai exact, AFIA nu trebuie să se bazeze în mod exclusiv sau mecanic pe ratinguri de credit emise de agențiile de rating de credit definite la articolul 3 alineatul (1) litera (b) din Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credite (11), pentru a evalua bonitatea activelor FIA.

               2.

               Se introduce următorul alineat:
               „(3a)   Ținând cont de natura, amploarea și complexitatea activităților FIA, autoritățile competente monitorizează caracterul adecvat al proceselor AFIA de evaluare a creditelor, evaluează utilizarea referirilor la ratingurile de credit, astfel cum sunt menționate la alineatul (2) primul paragraf, în cadrul politicilor lor de investiții cu privire la FIA și, atunci când este cazul, încurajează atenuarea impactului acestor referiri, în vederea reducerii bazării exclusive și mecanice pe astfel de ratinguri de credit.”

               3.

               La alineatul (5) se adaugă următorul paragraf:
               „Măsurile care specifică sistemele de administrare a riscurilor menționate la primul paragraf litera (a) trebuie să asigure împiedicarea AFIA de a se baza în mod exclusiv sau mecanic pe ratinguri de credit, astfel cum sunt menționate la alineatul (2) primul paragraf, pentru a evalua bonitatea activelor FIA.”

         Articolul 4
   Transpunere
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 21 decembrie 2014. Statele membre informează de îndată Comisia cu privire la aceasta.
   Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Destinatari
   Prezenta directivă se adresează statelor membre.

      Adoptată la Strasbourg, 21 mai 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         L. CREIGHTON

      (1)  JO C 167, 13.6.2012, p. 2.

      (2)  JO C 229, 31.7.2012, p. 64.

      (3)  Poziția Parlamentului European din 16 ianuarie 2013 (nepublicată încă în Jurnalul Oficial) și Decizia Consiliului din 13 mai 2013.

      (4)  JO L 235, 23.9.2003, p. 10.

      (5)  JO L 302, 17.11.2009, p. 32.

      (6)  JO L 174, 1.7.2011, p. 1.

      (7)  JO L 302, 17.11.2009, p. 1.

      (8)  JO C 369, 17.12.2011, p. 14.

      (9)  JO L 302, 17.11.2009, p. 1.”

      (10)  JO L 302, 17.11.2009, p. 1.”

      (11)  JO L 302, 17.11.2009, p. 1.”


title: Directiva 1999/21/CE a Comisiei din 25 martie 1999 privind alimentele dietetice destinate unor scopuri medicale specialeText cu relevanță pentru SEE.

text:
Anunţ juridic important

|

31999L0021

Official Journal L 091 , 07/04/1999 P. 0029 - 0036 Ediţie specială în limba cehă Chapter 13 Volume 23 P. 273  - 280 Ediţie specială în limba estonă Chapter 13 Volume 23 P. 273  - 280 Ediţie specială în limba maghiară Chapter 13 Volume 23 P. 273  - 280 Ediţie specială în limba lituaniană Chapter 13 Volume 23 P. 273  - 280 Ediţie specială în limba letonă Chapter 13 Volume 23 P. 273  - 280 Ediţie specială în limba malteză Chapter 13 Volume 23 P. 273  - 280 Ediţie specială în limba polonă Chapter 13 Volume 23 P. 273  - 280 Ediţie specială în limba slovacă Chapter 13 Volume 23 P. 273  - 280 Ediţie specială în limba slovenă Chapter 13 Volume 23 P. 273  - 280

		19990325Directiva 1999/21/CE a Comisieidin 25 martie 1999privind alimentele dietetice destinate unor scopuri medicale speciale(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/398/CEE a Consiliului din 3 mai 1989 de apropiere a legislațiilor statelor membre privind produsele alimentare destinate unei alimentații speciale [1], astfel cum a fost modificată ultima dată prin Directiva 96/84/CE a Parlamentului European și a Consiliului [2], în special articolul 4 alineatul (1),după consultarea Comitetului științific pentru alimentație umană,(1) întrucât alimentele dietetice pentru scopuri medicale speciale destinate persoanelor cu afecțiuni patologice, suferinde de o disfuncție sau boală specifică sau de malnutriție din cauza acestor afecțiuni; întrucât, din acest motiv, ele trebuie utilizate sub supraveghere medicală care poate fi asigurată cu asistența altor persoane competente care lucrează în domeniul sănătății;(2) întrucât aceste alimente sunt numeroase, iar compoziția lor poate varia foarte mult în funcție de patologia, disfuncția sau boala specifică a pacienților cărora le sunt destinate, de vârsta pacienților și de locul în care primesc îngrijire medicală sau în funcție de destinația alimentelor de a fi utilizate ca sursă unică de alimentație sau nu sau în funcție de alți factori posibili;(3) întrucât, din cauza diversității mari a acestor alimente și a progreselor științifice pe care sunt bazate, care evoluează rapid, nu este recomandabil să se stabilească norme detaliate privind compoziția;(4) întrucât, cu toate acestea, se pot elabora anumite norme de bază privind vitaminele și substanțele minerale pentru produsele considerate complete din punct de vedere nutrițional, care satisfac cerințele nutritive speciale ale consumatorului pentru care sunt destinate; întrucât astfel de norme privind alimentele incomplete din punct de vedere nutritiv pot fi elaborate doar pentru nivelurile maxime ale acestor substanțe, în funcție de necesități;(5) întrucât prezenta directivă reflectă cunoștințele curente despre aceste produse; întrucât orice modificare care permite inovațiile bazate pe progresul științific și tehnic va fi adăugată în conformitate cu procedura prevăzută la articolul 13 din Directiva 89/398/CEE;(6) întrucât, în conformitate cu articolul 4 alineatul (2) din Directiva 89/398/CEE, dispozițiile privind substanțele cu scopuri nutriționale specifice care vor fi utilizate la fabricarea alimentelor dietetice destinate scopurilor medicale speciale trebuie incluse într-o directivă separată a Comisiei;(7) întrucât, în conformitate cu articolul 7 din Directiva 89/398/CEE, produsele prevăzute de prezenta directivă sunt supuse normelor generale prevăzute de Directiva 79/112/CEE a Consiliului din 18 decembrie 1978 de apropiere a legislațiilor statelor membre privind etichetarea, prezentarea și publicitatea produselor alimentare [3] astfel cum a fost modificată ultima dată prin Directiva 1999/10/CE a Comisiei [4]; întrucât prezenta directivă adoptă și extinde adăugările și excepțiile la acele norme generale, după caz;(8) întrucât, având în vedere, în special, natura și destinația alimentelor dietetice pentru scopuri medicale speciale, este necesar să se ofere informații referitoare la valoarea energetică și principalele elemente nutritive ale acestor produse;(9) întrucât, ținând seama de natura specifică a alimentelor dietetice pentru scopuri medicale speciale, trebuie puse la dispoziția organelor de monitorizare măsuri suplimentare, în afara celor disponibile în mod normal, pentru a înlesni monitorizarea eficientă a acestor produse;(10) întrucât, conform principiului proporționalității, este necesar și recomandabil ca realizarea obiectivului de bază privind apropierea legislațiilor statelor membre privind alimentele destinate utilizărilor nutritive speciale să includă și elaborarea normelor referitoare la alimentele pentru scopuri medicale speciale; întrucât prezenta directivă se limitează la ceea ce este necesar pentru realizarea obiectivelor urmărite în conformitate cu articolul 3b alineatul (3) din tratat;(11) întrucât măsurile prevăzute de prezenta directivă sunt în conformitate cu avizul Comitetului permanent pentru produse alimentare,ADOPTĂ PREZENTA DIRECTIVĂ:Articolul 1(1) Prezenta directivă este o directivă specială în sensul articolului 4 alineatul (1) din Directiva 89/398/CEE și stabilește cerințele privind compoziția și etichetarea alimentelor dietetice destinate unor scopuri medicale speciale prevăzute la alineatul (2) și prezentate ca atare.(2) În sensul prezentei directive:(a) "sugari" înseamnă copii cu vârstă mai mică de 12 luni;(b) "alimentele dietetice pentru scopuri medicale speciale" înseamnă o categorie de alimente destinate unei alimentații speciale, care sunt prelucrate special sau formulate și destinate regimului dietetic al pacienților și care sunt utilizate numai sub supraveghere medicală. Acestea sunt destinate alimentației exclusive sau parțiale a pacienților cu capacitate limitată, slăbită sau dereglată de a prelua, digera, absorbi, metaboliza sau excreta alimentele obișnuite sau elementele nutritive pe care acestea sau metaboliții acestora le conțin sau a pacienților cu alte cerințe nutritive determinate medical, al căror regim dietetic nu poate fi realizat numai prin modificarea dietei normale sau prin utilizarea altor alimente destinate utilizărilor nutriționale speciale sau printr-o combinație a celor două.(3) Alimentele dietetice pentru scopuri medicale speciale sunt clasificate în următoarele trei categorii:(a) alimentele nutritive complete, cu o formulă nutritivă standard care, utilizate în conformitate cu instrucțiunile fabricantului, pot constitui singura sursă de alimentație pentru persoanele cărora le sunt destinate;(b) alimentele nutritive complete, cu o formulă nutritivă adaptată, specifică anumitor patologii, dereglări sau boli, care, utilizate în conformitate cu instrucțiunile fabricantului, pot constitui singura sursă de alimentație pentru persoanele cărora le sunt destinate;(c) alimentele nutritive incomplete, cu o formulă nutritivă standard sau o formulă nutritivă adaptată, specifică unei patologii, dereglări sau boli, care nu sunt adecvate utilizării ca singură sursă de alimentație.Alimentele prevăzute la literele (a) și (b) pot fi utilizate ca înlocuitori parțiali sau ca suplimente la dieta pacientului.Articolul 2Statele membre trebuie să garanteze că alimentele dietetice pentru scopuri medicale speciale pot fi comercializate pe piața comunitară numai în cazul în care respectă normele prevăzute de prezenta directivă.Articolul 3Formula alimentelor dietetice pentru scopuri medicale speciale trebuie să pornească de la principii medicale și nutritive corecte. Utilizarea lor, în conformitate cu instrucțiunile fabricantului, trebuie să fie sigură, benefică și eficientă în satisfacerea cerințelor nutriționale speciale ale persoanelor cărora le sunt destinate, potrivit datelor științifice general acceptate.Acestea trebuie să respecte criteriile compoziționale prevăzute în anexă.Articolul 4(1) Denumirea de vânzare a alimentelor dietetice pentru scopuri medicale speciale trebuie să fie după cum urmează:- în limba spaniolă:"Alimento dietético para usos médicos especiales"- în limba daneză:"Levnedsmiddel/Levnedsmidler til særlige medicinske formål"- în limba germană:"Diätetisches/Diätetische Lebensmittel für besondere medizinische Zwecke (Bilanzierte Diäten)"- în limba greacă:"Διαιτητικά τρόφιμα για ειδικούς ιατρικούς σκοπούς"- în limba engleză:"Food(s) for special medical purposes"- în limba franceză:"Aliment(s) diététique(s) destiné(s) à des fins médicales spéciales"- în limba italiană:"Alimento dietetico destinato a fini medici speciali"- în limba olandeză:"Dieetvoeding voor medisch gebruik"- în limba portugheză:"Produto dietético de uso clínico"- în limba finlandeză:"Kliininen ravintovalmiste/kliinisiä ravintovalmisteita"- în limba suedeză:"Livsmedel för speciella medicinska ändamål".(2) Etichetele trebuie să conțină, în afară de mențiunile de la articolul 3 din Directiva 79/112/CEE, următoarele mențiuni speciale:(a) valoarea energetică, exprimată în kJ și kcal, conținutul de proteine, glucide și grăsimi, exprimat în formă numerică, per 100 g sau per 100 ml din produsul comercializat și, la nevoie, per 100 g sau 100 ml de produs gata de utilizare în conformitate cu instrucțiunile producătorului. Aceste informații trebuie furnizate, de asemenea, per doză cuantificată pe etichetă sau per porție, cu condiția ca numărul de porții conținut de pachetul respectiv să fie menționat;(b) cantitatea medie din fiecare substanță minerală și vitamină prezentă în produs menționate în anexă, exprimată în formă numerică per 100 g sau per 100 ml de produs comercializat sau, dacă este cazul, per 100 g sau per 100 ml de produs gata de utilizare, în conformitate cu instrucțiunile producătorului. Aceste informații trebuie furnizate, de asemenea, per doză cuantificată pe etichetă sau per porție, cu condiția ca numărul de porții conținut de pachetul respectiv să fie menționat;(c) selectiv, conținutul componentelor de proteine, glucide și grăsimi și/sau de alți nutrienți și componentele lor care trebuie declarate pentru utilizarea intenționată corespunzătoare, exprimat în formă numerică per 100 g sau 100 ml de produs comercializat sau, dacă este cazul, per 100 g sau 100 ml de produs gata de utilizare, în conformitate cu instrucțiunile producătorului. Aceste informații trebuie furnizate, de asemenea, per doză cuantificată pe etichetă sau per porție, cu condiția ca numărul de porții conținut de pachetul respectiv să fie menționat;(d) după caz, informații despre osmolalitatea sau osmolaritatea produsului;(e) informații asupra originii și naturii proteinelor și/sau hidrolizatelor de proteine conținute de produs.(3) Etichetarea trebuie să conțină în plus următoarele mențiuni speciale, precedate de cuvintele "observații importante" sau echivalentul lor:(a) o mențiune care precizează că produsul trebuie utilizat sub supraveghere medicală;(b) o mențiune care precizează dacă produsul este sau nu propriu utilizării ca unică sursă de alimentație;(c) o mențiune, după caz, care precizează că produsul este destinat unei grupe de vârstă specifice;(d) la nevoie, o mențiune care precizează că produsul prezintă un risc pentru sănătate dacă este consumat de către o persoană care nu are boala, dereglarea sau condiția medicală pentru care este destinat produsul.(4) Eticheta mai trebuie să conțină:(a) mențiunea "pentru regimul dietetic al …" unde spațiile albe trebuie completate cu patologia, dereglările sau bolile cărora le este destinat produsul;(b) la nevoie, o mențiune care se referă la măsurile de precauție necesare și la contraindicații;(c) o descriere a proprietăților și/sau caracteristicilor care fac produsul util, în special, după caz, referitor la elementele nutritive care au fost mărite, reduse, eliminate sau au suferit alte modificări și utilizarea rațională a acestui produs;(d) după caz, un avertisment că produsul nu trebuie administrat pe cale parenterală.(5) Etichetarea trebuie să conțină instrucțiuni privind proporția adecvată, utilizarea și păstrarea produsului după deschiderea recipientului, după caz.Articolul 5(1) Pentru a înlesni monitorizarea oficială eficientă a alimentelor dietetice pentru scopuri medicale speciale în momentul lansării pe piață a unui produs, fabricantul sau, în cazul în care produsul este fabricat într-o țară terță, importatorul trebuie să notifice autoritățile competente din statele membre în care acesta este comercializat prin predarea către acestea a unui model de etichetă a produsului. Statele membre pot să nu impună această obligație dacă pot demonstra că pentru monitorizarea eficientă a acestor produse pe teritoriul lor nu este necesară această notificare.(2) Autoritățile competente în sensul prezentului articol sunt cele menționate în articolul 9 alineatul (4) din Directiva 89/398/CEE.Articolul 6Statele membre pun în aplicare actele cu putere de lege și actele administrative necesare pentru a se conforma prezentei directive până la 30 aprilie 2000. Statele membre informează de îndată Comisia cu privire la acestea.Aceste acte cu putere de lege și acte administrative se aplică astfel încât:- să permită comercializarea produselor care sunt conforme cu prezenta directivă începând de la 1 mai 2000;- să interzică comercializarea produselor care nu sunt conforme cu prezenta directivă începând de la 1 noiembrie 2001.Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 7Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 8Prezenta directivă se adresează statelor membre.Adoptată la Bruxelles, 25 martie 1999.Pentru ComisieMartin BangemannMembru al Comisiei[1] JO L 186, 30.6.1989, p. 27.[2] JO L 48, 19.2.1997, p. 20.[3] JO L 33, 8.2.1979, p. 1.[4] JO L 69, 16.3.1999, p. 22.--------------------------------------------------19990325ANEXĂCOMPOZIȚIA ESENȚIALĂ A ALIMENTELOR DIETETICE DESTINATE UTILIZĂRILOR MEDICALE SPECIALESpecificațiile se referă la produsele gata de utilizare, comercializate ca atare sau reconstituite conform instrucțiunilor fabricantului.1. Produsele menționate la articolul 1 alineatul (3) litera (a) destinate în mod special sugarilor trebuie să conțină vitaminele și substanțele minerale specificate în tabelul 1.2. Produsele menționate la articolul 1 alineatul (3) litera (b) destinate în mod special sugarilor trebuie să conțină vitaminele și substanțele minerale specificate în tabelul 1, fără a aduce atingere modificărilor făcute unuia sau mai multora dintre acești nutrienți, care sunt considerate necesare pentru utilizarea intenționată a acestor produse.3. Concentrațiile maxime de vitamine și de substanțe minerale prezente în produsele menționate la articolul 1 alineatul (3) litera (c) destinate în mod special sugarilor nu trebuie să le depășească pe cele menționate în tabelul 1, fără a aduce atingere modificărilor făcute unuia sau mai multora dintre acești nutrienți, care sunt considerate necesare pentru utilizarea intenționată a acestor produse.4. Dacă nu se contrazic cerințele dictate de utilizarea destinată, alimentele pentru scopuri medicale speciale destinate în mod special sugarilor trebuie să respecte prevederile referitoare la ceilalți nutrienți aplicabile preparatelor pentru sugari și preparatelor pentru copiii mai mici de un an, după caz, prevăzute de Directiva 91/321/CEE și în modificările sale ulterioare.5. Produsele menționate la articolul 1 alineatul (3) litera (a), altele decât cele destinate în mod special sugarilor, trebuie să conțină vitaminele și substanțele minerale specificate în tabelul 2.6. Produsele menționate la articolul 1 alineatul (3) litera (b), altele decât cele destinate în mod special sugarilor, trebuie să conțină vitaminele și substanțele minerale specificate în tabelul 2, fără a aduce atingere modificărilor făcute unuia sau mai multora dintre acești nutrienți, care sunt considerate necesare pentru utilizarea intenționată a acestor produse.7. Concentrațiile maxime de vitamine și substanțe minerale prezente în produsele menționate la articolul 1 alineatul (3) litera (c), altele decât cele destinate în mod special sugarilor, nu trebuie să le depășească pe cele precizate în tabelul 2, fără a aduce atingere modificărilor făcute unuia sau mai multora dintre acești nutrienți, care sunt considerate necesare pentru utilizarea intenționată a acestor produse.TABELUL 1Valorile pentru vitaminele, substanțele minerale și oligoelementele din alimentele complete din punct de vedere nutritiv destinate utilizării la sugariVitamine:| Per 100 kJ | Per 100 kcal |Maxim | Minim | Minim | Maxim |Vitamina A (μg RE) | 14 | 43 | 60 | 180 |Vitamina D (μg) | 0,25 | 0,75 | 1 | 3 |Vitamina K (μg) | 1 | 5 | 4 | 20 |Vitamina C (mg) | 1,9 | 6 | 8 | 25 |Tiamină (mg) | 0,01 | 0,075 | 0,04 | 0,3 |Riboflavină (mg) | 0,014 | 0,1 | 0,06 | 0,45 |Vitamina B6 (mg) | 0,009 | 0,075 | 0,035 | 0,3 |Niacină (mg EN) | 0,2 | 0,75 | 0,8 | 3 |Acid folic (μg) | 1 | 6 | 4 | 25 |Vitamina B12 (μg) | 0,025 | 0,12 | 0,1 | 0,5 |Acid pantotenic (mg) | 0,07 | 0,5 | 0,3 | 2 |Biotină (μg) | 0,4 | 5 | 1,5 | 20 |Vitamina E (mg α-TE) | 0,5/g de acizi grași polinesaturați exprimați ca acid linoleic, dar în nici un caz mai puțin de 0,1 mg per 100 kJ disponibili | 0,75 | 0,5/g de acizi grași polinesaturați exprimați ca acid linoleic, dar în nici un caz mai puțin de 0,5 mg per 100 kcal disponibile | 3 |Substanțe minerale:| Per 100 kJ | Per 100 kcal |Maxim | Minim | Minim | Maxim |Sodiu (mg) | 5 | 14 | 20 | 60 |Clor (mg) | 12 | 29 | 50 | 125 |Potasiu (mg) | 15 | 35 | 60 | 145 |Calciu (mg) | 12 | 60 | 50 | 250 |Fosfor (mg) [1] | 6 | 22 | 25 | 90 |Magneziu (mg) | 1,2 | 3,6 | 5 | 15 |Fier (mg) | 0,12 | 0,5 | 0,5 | 2 |Zinc (mg) | 0,12 | 0,6 | 0,5 | 2,4 |Cupru (μg) | 4,8 | 29 | 20 | 120 |Iod (μg) | 1,2 | 8,4 | 5 | 35 |Seleniu (μg) | 0,25 | 0,7 | 1 | 3 |Mangan (μg) | 0,012 | 0,05 | 0,05 | 0,2 |Crom (μg) | – | 2,5 | – | 10 |Molibden (μg) | – | 2,5 | – | 10 |Fluor (mg) | – | 0,05 | – | 0,2 |TABELUL 2Valorile pentru vitaminele, substanțele minerale și oligoelementele din alimentele complete din punct de vedere nutritiv altele decât cele destinate utilizării la sugariVitamine:| Per 100 kJ | Per 100 kcal |Maxim | Minim | Minim | Maxim |Vitamina A (μg RE) | 8,4 | 43 | 35 | 180 |Vitamina D (μg) | 0,12 | 0,65/0,75 [2] | 0,5 | 2,5/3 [2] |Vitamina K (μg) | 0,85 | 5 | 3,5 | 20 |Vitamina C (mg) | 0,54 | 5,25 | 2,25 | 22 |Tiamină (mg) | 0,015 | 0,12 | 0,06 | 0,5 |Riboflavină (mg) | 0,02 | 0,12 | 0,08 | 0,5 |Vitamina B6 (mg) | 0,02 | 0,12 | 0,08 | 0,5 |Niacină (mg NE) | 0,22 | 0,75 | 0,9 | 3 |Acid folic (μg) | 2,5 | 12,5 | 10 | 50 |Vitamina B12 (μg) | 0,017 | 0,17 | 0,07 | 0,7 |Acid pantotenic (mg) | 0,035 | 0,35 | 0,15 | 1,5 |Biotină (μg) | 0,18 | 1,8 | 0,75 | 7,5 |Vitamina E (mg α-TE) | 0,5/g de acizi grași polinesaturați exprimată ca acid linoleic, dar în nici un caz mai puțin de 0,1 mg per 100 kJ disponibili | 0,75 | 0,5/g de acizi grași polinesaturați exprimată ca acid linoleic, dar în nici un caz mai puțin de 0,5 mg per 100 kcal disponibile | 3 |Substanțe minerale:| Per 100 kJ | Per 100 kcal |Maxim | Minim | Minim | Maxim |Sodiu (mg) | 7,2 | 42 | 30 | 175 |Clor (mg) | 7,2 | 42 | 30 | 175 |Potasiu (mg) | 19 | 70 | 80 | 295 |Calciu (mg) | 8,4/12 [3] | 42/60 [3] | 35/50 [3] | 175/250 [3] |Fosfor (mg) | 7,2 | 19 | 30 | 80 |Magneziu (mg) | 1,8 | 6 | 7,5 | 25 |Fier (mg) | 0,12 | 0,5 | 0,5 | 2,0 |Zinc (mg) | 0,12 | 0,36 | 0,5 | 1,5 |Cupru (μg) | 15 | 125 | 60 | 500 |Iod (μg) | 1,55 | 8,4 | 6,5 | 35 |Seleniu (μg) | 0,6 | 2,5 | 2,5 | 10 |Mangan (mg) | 0,012 | 0,12 | 0,05 | 0,5 |Crom (μg) | 0,3 | 3,6 | 1,25 | 15 |Molibden (μg) | 0,72 | 4,3 | 3,5 | 18 |Fluor (mg) | – | 0,05 | – | 0,2 |[1] Raportul calciu/fosfor nu trebuie să fie mai mic de 1,2 sau mai mare de 2,0.[2] Pentru produsele destinate copiilor cu vârsta cuprinsă între 1 și 10 ani.[3] Pentru produsele destinate copiilor cu vârsta cuprinsă între 1 și 10 ani.--------------------------------------------------


title: Directiva Comisiei din 22 iunie 1988 de adaptare la progresul tehnic a Directivei 79/622/CEE a Consiliului de apropiere a legislațiilor statelor membre cu privire la dispozitivele de protecție în caz de răsturnare a tractoarelor agricole sau forestiere pe roți (testări statice)

text:
               13/Volumul 08

               RO

               Jurnalul Ofícial al Uniunii Europene

               249

         31988L0413

               L 200/32

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 22 iunie 1988
   de adaptare la progresul tehnic a Directivei 79/622/CEE a Consiliului de apropiere a legislațiilor statelor membre cu privire la dispozitivele de protecție în caz de răsturnare a tractoarelor agricole sau forestiere pe roți (testări statice)
   (88/413/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 88/297/CEE (2), în special articolul 11,
   întrucât, având în vedere experiența acumulată, este posibilă în prezent modificarea anumitor dispoziții ale Directivei 79/622/CEE a Consiliului (3), astfel cum a fost modificată ultima dată prin Directiva 87/354/CEE (4), pentru a fi mai exacte și mai complete;
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
   ADOPTĂ PREZENTA DIRECTIVĂ:
   Articolul 1
   Anexele III și IV la Directiva 79/622/CEE se modifică prin prezenta în conformitate cu anexa la prezenta directivă.
   Articolul 2
   (1)   De la 1 octombrie 1988, statele membre nu pot:

               —

               refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale și nici

               —

               interzice punerea în circulație a tractoarelor,

         în cazul în care dispozitivele de protecție în caz de răsturnare ale acestui tip de tractor sau ale acestor tractoare sunt conforme cu dispozițiile prezentei directive.
   (2)   De la 1 octombrie 1989, statele membre:

               —

               nu mai eliberează documentul menționat la articolul 10 alineatul (1) ultima liniuță din Directiva 74/150/CEE pentru un tip de tractor al cărui dispozitiv de protecție în caz de răsturnare nu este conform cu dispozițiile prezentei directive;

               —

               pot refuza acordarea omologării de tip naționale pentru un tip de tractor al cărui dispozitiv de protecție în caz de răsturnare nu este conform cu dispozițiile prezentei directive.

         Articolul 3
   Statele membre pun în aplicare dispozițiile necesare pentru a se conforma prezentei directive până la 30 septembrie 1988. Statele membre informează de îndată Comisia cu privire la aceasta.
   Articolul 4
   Prezenta directivă se adresează statelor membre.

      Adoptată la Bruxelles, 22 iunie 1988.

            Pentru Comisie

            COCKFIELD

            Vicepreședintele

      (1)  JO L 84, 28.3.1974, p. 10.

      (2)  JO L 126, 20.5.1988, p. 52.

      (3)  JO L 179, 17.7.1979, p. 1.

      (4)  JO L 192, 11.7.1987, p. 43.
   ANEXĂ
   Textul de la punctele 1.4. și 1.4.1. din anexa III la Directiva 79/622/CEE se înlocuiește cu următorul text:

      Testarea de suprasarcină (a se vedea figurile 4a, 4b și 4c din anexa IV)
      1.4.1.   Testarea de suprasarcină trebuie efectuată în cazul în care forța descrește cu peste 3 % în timpul ultimelor 5 % din deformarea înregistrată, atunci când energia cerută este absorbită de structură (a se vedea figura 4b).”

   Textul notei de subsol 1.2 de la figura 4c din anexa IV la Directiva 79/622/CEE se înlocuiește cu următorul text:

      „în cazul în care bF′ este mai mic decât 0,97 F′, trebuie efectuată testarea de suprasarcină”.


title: Directiva 2001/63/CE a Comisiei din 17 august 2001 de adaptare la progresul tehnic a Directivei 97/68/CE a Parlamentului European și a Consiliului privind apropierea legislației statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră

text:
               13/Volumul 31

               RO

               Jurnalul Ofícial al Uniunii Europene

               141

         32001L0063

               L 227/41

               JURNALUL OFÍCIAL AL UNIUNII EUROPENE

      DIRECTIVA 2001/63/CE A COMISIEI

   din 17 august 2001
   de adaptare la progresul tehnic a Directivei 97/68/CE a Parlamentului European și a Consiliului privind apropierea legislației statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 97/68/CE a Parlamentului European și a Consiliului din 16 decembrie 1997 privind apropierea legislației statelor membre referitor la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile nerutiere (1), în special articolul 14,
   întrucât:

               (1)

               Domeniul de aplicare a Regulamentului nr. 96 al Comisiei Economice pentru Europa (CEE) a ONU privind emisiile provenind de la motoarele cu ardere internă care urmează a fi instalate pe tractoare agricole și forestiere a fost extins pentru a include și alte tipuri de echipamentele mobile nerutiere.

               (2)

               Comunitatea Europeană este parte la Regulamentul CEE menționat.

               (3)

               Este necesară alinierea dispozițiilor tehnice din regulamentul menționat cu dispozițiile corespunzătoare din Directiva 97/68/CE.

               (4)

               Măsurile prevăzute în prezenta directivă sunt conforme cu avizul Comitetului pentru adaptarea la progresul tehnic constituit în temeiul Directivei 92/53/CEE a Consiliului (2).

               (5)

               Este necesară modificarea în consecință a Directivei 97/68/CE,

         ADOPTĂ PREZENTA DIRECTIVĂ:
   Articolul 1
   Anexele III și IV la Directiva 97/68/CE se modifică în conformitate cu anexa la prezenta directivă.
   Articolul 2
   Prezenta directivă nu anulează autorizațiile acordate înainte de data prevăzută la articolul 3 în temeiul Directivei 97/68/CE și nu împiedică prelungirea autorizațiilor respective conform dispozițiilor din directiva în cauză, în temeiul căreia acestea au fost inițial acordate.
   Articolul 3
   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 30 iunie 2002. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

   Articolul 5
   Prezenta directivă se adresează statelor membre.

      Adoptată la Bruxelles, 17 august 2001.

            Pentru Comisie

         Margot WALLSTRÖM

            Membru al Comisiei

      (1)  JO L 59, 27.2.1998, p. 1.

      (2)  JO L 225, 10.8.1992, p. 1.
   ANEXĂ
   Modificări ale anexelor III și IV la Directiva 97/68/CE

               1.

               Anexa III se modifică după cum urmează:

                           (1)

                           la punctul 2.2.2, formula se înlocuiește cu următoarea: 0,96 ≤ fa ≤ 1,06

                           (2)

                           în apendicele 2, punctul 1.2.1, a treia liniuță „CO” se înlocuiește „CO2”;

                           (3)

                           în apendicele 2, punctul 1.9.2.2 se înlocuiește cu următorul text:
                           „1.9.2.2.   Verificarea călirii cu apă
                           Această verificare se aplică doar măsurării concentrației de gaz umed. Calcularea călirii cu apă trebuie să ia în considerare diluarea gazului de control NO cu vapori de apă și scalarea concentrației cu vapori de apă din amestec până la cea avută în vedere în timpul testării. Un gaz de control NO având o concentrație de 80 până la 100 % din întreaga scală a intervalului normal de operare se trece prin (H)CLD, iar valoarea NO se înregistrează drept D. Gazul NO se barbotează la temperatura camerei și se trece prin (H)CLD, iar valoarea se înregistrează drept C. Se determină temperatura apei și de înregistrează ca F. Se determină presiunea maximă a vaporilor de saturație ai amestecului care corespunde cu temperatura apei din barbotor (F) și se înregistrează drept G. Concentrația vaporilor de apă (în %) a amestecului se calculează astfel:

                           și se înregistrează drept H. Concentrația prevăzută a gazului de control diluat NO (în vaporii de apă) se calculează astfel:

                           și înregistrată drept De. Pentru evacuarea de motorină, concentrația maximă a vaporilor de apă evacuați (în %) urmărită în timpul testării este estimată considerând proporția unui atom de combustibil H/C ca fiind 1,8-1 din concentrația maximă a gazului de control nediluat CO2 (A, conform măsurării de la punctul 1.9.2.1) după cum urmează:
                           Hm = 0,9 × A
                           și înregistrată drept Hm.
                           Călirea cu apă se calculează după cum urmează:

                           și nu trebuie să fie mai mare de 3 % din întreaga scală.

                                       De

                                       :

                                       concentrația prevăzută de NO diluat (ppm)

                                       C

                                       :

                                       concentrația de NO diluat (ppm)

                                       Hm

                                       :

                                       concentrația maximă a vaporilor de apă (%)

                                       H

                                       :

                                       concentrația reală a vaporilor de apă (%)

                              Notă: Este important ca gazul de control NO să conțină o concentrație minimă NO2 pentru această verificare, deoarece absorbția de NO2 în apă nu a intrat în calculele privind călirea.”

                           (4)

                           în apendicele 3 punctul 1.4.4, a doua formulă pentru corecția de fond a debitului masei particulelor pentru metoda cu filtru unic se elimină, iar a două formulă de modifică după cum urmează:

               2.

               Anexa IV se modifică după cum urmează:

                           (1)

                           în tabel, coloana a doua rândul 17 [rândul „Număr de neutralizare (acid puternic)”] se înlocuiește cu următorul text:

                                       „Maximum 0,20 mg KOH/g”

                           (2)

                           La nota 9, a doua teză se înlocuiește cu următorul text:

                              „În scopul autorizării inițiale a unui motor fără gaze de evacuare în urma unui tratament la cererea solicitantului, se admite un nivel al cantității nominale de sulf de 0,050 % (minimum 0,03 %), caz în care nivelul măsurat al particulelor trebuie să fie ridicat la o valoare medie specificată nominal pentru conținutul de sulf din combustibil (0,15 % din masă) în ecuația de mai jos:”.